Ehdotus neuvoston asetus asetuksella (ETY) N:o 3653/90 säädetyn, Portugalin viljan ja riisin yhteistä markkinajärjestelyä koskevan siirtymäjärjestelyn muuttamisesta annetun asetuksen (ETY) N:o 738/93 muuttamisesta /* KOM/2000/0763 lopull. - CNS 2000/0295 */



Virallinen lehti nro 096 E , 27/03/2001 s. 0215 - 0215



Ehdotus NEUVOSTON ASETUS asetuksella (ETY) N:o 3653/90 säädetyn, Portugalin viljan ja riisin yhteistä markkinajärjestelyä koskevan siirtymäjärjestelyn muuttamisesta annetun asetuksen (ETY) N:o 738/93 muuttamisesta (komission esittämä) PERUSTELUT Tämä asetusehdotus on seurausta neuvoston markkinointivuotta 2000/01 koskevan hintapaketin yhteydessä esittämästä pyynnöstä säilyttää markkinointivuonna 2001/02 ennallaan se erityistukien taso, jota Portugalin viljantuottajiin sovelletaan markkinointivuonna 2000/01. Erityistukien määrien muuttaminen koskee vehnää, maissia, ohraa, ruista, ruisvehnää ja durraa, jotka on tuotettu Portugalissa ja jotka Portugalin tuottajat ovat saattaneet markkinoille 1 päivän kesäkuuta 2001 ja 31 päivän toukokuuta 2002 välisellä kaudella. EMOTR:n osuus tukien rahoituksessa on 65 prosenttia. Erityistukien tilannetta kaudella 2002/03 tarkastellaan myöhemmin. 2000/0295 (CNS) Ehdotus NEUVOSTON ASETUS asetuksella (ETY) N:o 3653/90 säädetyn, Portugalin viljan ja riisin yhteistä markkinajärjestelyä koskevan siirtymäjärjestelyn muuttamisesta annetun asetuksen (ETY) N:o 738/93 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Espanjan ja Portugalin liittymissopimuksen ja erityisesti sen 234 artiklan 3 kohdan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo seuraavaa: (1) Neuvoston asetuksessa (ETY) N:o 738/93 [1] säädetään muun muassa, että Portugalin vilja- ja riisialan yhteisestä markkinajärjestelystä 11 päivänä joulukuuta 1990 annetun neuvoston asetuksen (ETY) N:o 3653/90 [2] mukaisesti Portugalin viljantuottajille myönnettäviä erityistukia myönnetään markkinointivuoden 2002/03 loppuun asti, ja sen liitteessä vahvistetaan mainittujen tukien taso. [1] EYVL L 77, 31.3.1993, s. 1. Asetus sellaisena kuin se on muutettuna komission asetuksella (EY) N:o 1664/95 (EYVL L 158, 8.7.1995, s. 13). [2] EYVL L 162, 27.12.1990, s. 28. Asetus sellaisena kuin se on muutettuna komission asetuksella (EY) N:o 1664/95 (EYVL L 158, 8.7.1995, s. 13). (2) Portugalin viljantuottajien tulot ovat viime vuosina kärsineet alan yhteisen maatalouspolitiikan uudistuksen ja mainitun järjestelmän osalta säädettyjen erityistukien asteittaisen alentamisen yhteisvaikutuksesta. Tämän vaikutuksen lieventämiseksi erityistukien asteittainen alentaminen olisi tilapäisesti vakautettava siten, että markkinointivuodeksi 2000/01 vahvistettu tukitaso säilytetään ennallaan markkinointivuonna 2001/02. ON ANTANUT TÄMÄN ASETUKSEN: 1 artikla Korvataan asetuksen (ETY) N:o 738/93 liitteessä esitetyt markkinointivuotta 2001/02 koskevat määrät seuraavasti: Vehnä: // 41,13 Maissi: // 18,72 Ohra, ruisvehnä ja ruis: // 23,69 Durra: // 16,25 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä kesäkuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja >TAULUKON PAIKKA>